CELEX: 62020TN0265
Language: da
Date: 2020-05-04 00:00:00
Title: Sag T-265/20: Sag anlagt den 4. maj 2020 — JR mod Kommissionen

27.7.2020   
            
            
               DA
            
            
               Den Europæiske Unions Tidende
            
            
               C 247/19
            
         
      Sag anlagt den 4. maj 2020 — JR mod Kommissionen
      (Sag T-265/20)
      (2020/C 247/28)
      Processprog: fransk
      
         Parter
      
      
         Sagsøger: JR (ved advokaterne L. Levi og A. Champetier)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            
                  —
               
               
                  Annullation af Kommissionens afgørelser om afslag på at fremsende personoplysninger vedrørende sagsøgeren, truffet den 28. februar 2020 og den 9. april 2020.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 41 i Den Europæiske Unions charter om grundlæggende rettigheder, om tilsidesættelse af Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT 2018, L 295, s. 39) og navnlig af forordningens artikel 17. Endelig har sagsøgeren anført, at de anfægtede afgørelser tilsidesætter den grundlæggende ret til aktindsigt i personoplysninger.
               
            
                  2.
               
               
                  Andet anbringende om tilsidesættelse af princippet om god forvaltning og om tilsidesættelse af forordning nr. 2018/1725, navnlig af den nævnte forordnings artikel 14, stk. 1 og 2, og artikel 17, stk. 3.